
Broj: 101-2285/26      									                                                                               
Mostar,  26.5.2026. godine

Na osnovu člana 72. Statuta Univerziteta „Džemal Bijedić“ u Mostaru, Senat Univerziteta, na 184. sjednici održanoj 26.5.2026. godine, donio je
ODLUKU
o kriterijima i mjerilima za utvrđivanje redoslijeda za prijem kandidata za upis u prvu godinu I (prvog) i II (drugog) ciklusa studija na organizacionim jedinicama i univerzitetskim studijima Univerziteta "Džemal Bijedić" u Mostaru u akademskoj 2026/2027. godini

Član 1.
Ovom Odlukom utvrđuju se kriteriji i mjerila za bodovanje i upis kandidata u prvu godinu I (prvog) i II (drugog) ciklusa studija na organizacione jedinice i univerzitetske studije Univerziteta "Džemal Bijedić" u Mostaru, u akademskoj 2026/2027. godini.
Član 2.
(1) Organizacione jedinice/univerzitetski studiji upisuju planirani broj studenata, a prema kriterijima iz ove Odluke.
(2) Organizacione jedinice/univerzitetski studiji mogu odlučiti da kao način provjere znanja i sposobnosti kandidata za odgovarajući studij uvedu i polaganje prijemnog ispita.
Član 3.
(1) Rangiranje kandidata za upis na prvi ciklus studija vrši se na osnovu ukupnog broja bodova dobijenih prema sljedećim kriterijima: 
a) OPĆI KRITERIJ se odnosi na postignuti uspjeh u srednjoškolskom obrazovanju i iznosi najviše 35 bodova. 
b) POSEBNI KRITERIJ odnosi se na priznanje stečeno za uspjeh u toku školovanja ili na takmičenjima iz poznavanja naučnih (stručnih) disciplina ili po osnovu vrhunskih rezultata u sportu, a iznosi najviše 20 bodova.
c) POJEDINAČNI KRITERIJ odnosi se na predmete značajne za odgovarajući studij ili prijemni ispit. 
· Pojedinačni kriterij po osnovu predmeta značajnih za odgovarajući studij a koji su utvrđeni odlukama visokoškolskih ustanova i navedeni su u članu 8. ove odluke, vrednuju se sa najviše 15 bodova,
· Pojedinačni kriterij po osnovu prijemnog ispita, a što je utvrđeno odlukama visokoškolskih ustanova i navedeno u članu 8. ove odluke,  vrednuje se sa najviše 35 bodova. 
(2) Bodovanje po osnovu pojedinačnog kriterija može se vršiti samo po jednom osnovu.

Član 4.
Broj bodova po osnovu općeg kriterija utvrđuje se tako da se izračuna prosječna ocjena u toku srednjoškolskog obrazovanja (zaokružena na dvije decimale) i množi sa brojem 7.
Član 5.
Po osnovu posebnog kriterija, kandidati dobijaju sljedeći broj bodova za osvojeno jedno od prva tri mjesta na međunarodnim, državnim i kantonalnim takmičenjima u poznavanju naučnih (stručnih) disciplina od značaja za studij:
Međunarodno takmičenje
1. mjesto..................................................................................5 bodova
2. ili 3. mjesto..........................................................................4 boda

Državno takmičenje
1. mjesto...................................................................................3 boda
2. ili 3. mjesto............................................................................2 boda

Kantonalno (entitetsko) takmičenje
1. mjesto....................................................................................2 boda
2. ili 3. mjesto.............................................................................1 bod

FIT CODING CHALLENGE (za svih 5 kategorija) - Odnosi se na Fakultet informacijskih tehnologija
1. mjesto ....................................................................................5 bodova
2. mjesto ....................................................................................4 boda
3. mjesto ....................................................................................3 boda

Učenik generacije ......................................................................5 bodova 

Član 6.
Broj bodova po osnovu pojedinačnog kriterija utvrđuje se tako da se prosječna ocjena iz 2-4 predmeta značajnih za odgovarajući studij, utvrđenih ovom Odlukom (zaokružena na dvije decimale) množi sa brojem 3.
Član 7.
(1) Pravo upisa na diplomski studij (master, II ciklus) imaju kandidati sa završenim odgovarajućim dodiplomskim studijem koji se vrednuje sa najmanje 180 ECTS odnosno 240 ECTS studijskih bodova, te kandidati sa završenim četverogodišnjim studijem po predbolonjskom sistemu studiranja, što se bliže definiše studijskim programom. 
(2) Kandidati iz stava (1) ovog člana za upis na diplomski studij, u pravilu, moraju imati najmanju prosječnu ocjenu 7,5 (C+) ostvarenu na dodiplomskom studiju, a ukoliko nisu ostvarili traženu prosječnu ocjenu, potrebno je da dostave dvije preporuke nastavnika/saradnika, koji su im bili predmetni nastavnici/saradnici na dodiplomskom studiju. 
(3) Kandidati koji ispunjavaju uslove iz stava (1) ovog člana imaju pravo upisa na studijski program na drugom fakultetu/univerzitetskom studiju koji je srodan završenom dodiplomskom studiju, uz polaganje jednog ili više diferencijalnih ispita i pod uslovima koje utvrđuje Naučno-nastavno vijeće fakulteta/univerzitetskog studija, koji realizuju studijski program diplomskog studija. 
(4) Strani državljani i osobe bez državljanstva imaju pravo upisa na studij pod jednakim uslovima kao i državljani BiH.

Član 8.
Rangiranje kandidata na organizacionim jedinicama/univerzitetskim studijima vršit će se prema sljedećim kriterijima: 

1. AGROMEDITERANSKI FAKULTET

1.1 Akademski dodiplomski studij (bachelor) / I ciklus studija
Opći kriterij -  postignuti uspjeh u srednjoškolskom obrazovanju.  
Predmeti koji se boduju po pojedinačnim kriterijima su: biologija i hemija.

1.2 Akademski diplomski studij (master) / II ciklus studija
Rangiranje kandidata se vrši na osnovu prosječne ocjene koju su kandidati ostvarili u toku dodiplomskog studija, odnosno nakon završetka studija po predbolonjskim nastavnim planovima i programima. 

2. EKONOMSKI FAKULTET

2.1 Akademski dodiplomski studij (bachelor) / I ciklus studija
Opći kriterij -  postignuti uspjeh u srednjoškolskom obrazovanju.  
Predmeti koji se boduju po pojedinačnim kriterijima su: matematika i bosanski/hrvatski/srpski jezik.

         2.2 Akademski diplomski studij (master)/ II ciklus
Pravo  prijave na diplomski studij (master 4+1 sve oblasti) / II ciklus studija Ekonomskog fakulteta imaju kandidati koji su završili prvi ciklus studija ekonomskog i neekonomskog usmjerenja u trajanju od četiri godine sa ostvarenih 240 ECTS bodova. Za sve prijavljene kandidate održat će se prijemni ispit iz oblasti na koju apliciraju. Prijemni ispit je eliminatoran. Kandidati koji su završili prvi ciklus studija neekonomskog usmjerenja nakon položenog prijemnog ispita obavezni su polagati preduslovni predmet - Menadžerska ekonomija.
Rangiranje kandidata se vrši na osnovu prosječne ocjene koju su kandidati ostvarili u toku dodiplomskog studija, odnosno nakon završetka studija po predbolonjskim nastavnim planovima i programima.

3. FAKULTET HUMANISTIČKIH NAUKA

3.1 Akademski dodiplomski studij (bachelor) / I ciklus studija
Opći kriterij -  postignuti uspjeh u srednjoškolskom obrazovanju.  

3.2 Akademski diplomski studij (master) / II ciklus studija
Rangiranje kandidata se vrši na osnovu prosječne ocjene koju su kandidati ostvarili u toku dodiplomskog studija, odnosno nakon završetka studija po predbolonjskim nastavnim planovima i programima. 

4. FAKULTET INFORMACIJSKIH TEHNOLOGIJA

[bookmark: _Hlk515866994]4.1 	Akademski dodiplomski studij (bachelor) / I ciklus studija
Opći kriterij – postignuti uspjeh u srednjoškolskom obrazovanju.
Pojedinačni kriterij po osnovu prijemnog ispita (obavezan samo za kandidate koji budu aplicirali za in-class način praćenja nastave). Prijemni ispit nije eliminatoran. 
Posebni kriteriji – osvojeno jedno od prva tri mjesta u svih pet kategorija na takmičenju u programiranju FIT Coding Challenge, kako slijedi: 
	1. mjesto ....................................................................................5 bodova
	2. mjesto ....................................................................................4 boda
	3. mjesto ....................................................................................3 boda
	Boduju se takmičenja iz Informatike i Matematike. 
Literatura za polaganje prijemnog ispita: „Informatika B“, udžbenik za drugi razred gimnazije, izdavač: JICA, godina 2008. 
4.2  Akademski diplomski studij (master) / II ciklus studija
Za sve prijavljene kandidate obavezno je polaganje prijemnog ispita iz oblasti na koju apliciraju. Prijemni ispit je eliminatoran. 
Spisak obavezne i opcionalne literature za prijemni ispit za kandidate II ciklusa će biti objavljen na web stranici Fakulteta informacijskih tehnologija.
Rangiranje kandidata se vrši na osnovu prosječne ocjene koju su kandidati ostvarili u toku dodiplomskog studija, odnosno nakon završetka studija po predbolonjskim nastavnim planovima i programima. 

5. GRAĐEVINSKI FAKULTET 

5.1 Akademski dodiplomski studij (bachelor) / I ciklus studija – Građevinarstvo (Opći odsjek)
Opći kriterij - postignuti uspjeh u srednjoškolskom obrazovanju. 
Predmeti koji se boduju po pojedinačnim kriterijima su: matematika i fizika. 

5.2 Akademski dodiplomski studij (bachelor) / I ciklus studija – Arhitektura
Opći kriterij - postignuti uspjeh u srednjoškolskom obrazovanju. 
Pojedinačni kriterij po osnovu prijemnog ispita.
Prijemni ispit obuhvata sljedeće oblasti: 
· Matematika,
· Test općeg znanja i kulture,
· Percepcija prostora,
· Slobodno crtanje.
Primjeri i pitanja iz prve tri oblasti su objavljeni na stranici fakulteta, dok će iz Slobodnog crtanja biti organizovane jednodnevne pripremne vježbe čiji će termin biti objavljen na stranici fakulteta.

5.3. Akademski diplomski studij (master) / II ciklus studija
Rangiranje kandidata se vrši na osnovu prosječne ocjene koju su kandidati ostvarili u toku dodiplomskog studija, odnosno nakon završetka studija po predbolonjskim nastavnim planovima i programima.

6. MAŠINSKI FAKULTET

6.1  Akademski dodiplomski studij (bachelor) / I ciklus studija – studijski program Mašinstvo
[bookmark: _Hlk515867304]Opći kriterij - postignuti uspjeh u srednjoškolskom obrazovanju. 
Predmeti koji se boduju po pojedinačnim kriterijima su: matematika i fizika.
 
6.2 Akademski dodiplomski studij (bachelor) / I ciklus studija – studijski program Elektrotehnika
Opći kriterij – postignuti uspjeh u srednjoškolskom obrazovanju.
Predmeti koji se boduju po pojedinačnim kriterijima su: matematika i fizika.

         6.3 Akademski diplomski studij (master) / II ciklus studija
Rangiranje kandidata se vrši na osnovu prosječne ocjene koju su kandidati ostvarili u toku dodiplomskog studija, odnosno nakon završetka studija po predbolonjskim nastavnim planovima i programima.

7. NASTAVNIČKI FAKULTET

7.1.a BIOLOGIJA I ODRŽIVI RAZVOJ - Akademski dodiplomski studij (bachelor) / I ciklus studija 
Opći kriterij - postignuti uspjeh u srednjoškolskom obrazovanju.

       7.1.b BIOLOGIJA - Akademski diplomski studij (master) / II ciklus studija 
Rangiranje kandidata se vrši na osnovu prosječne ocjene koju su kandidati ostvarili u toku dodiplomskog studija, odnosno nakon završetka studija po predbolonjskim nastavnim planovima i programima.

       7.2.a PSIHOLOGIJA - Akademski dodiplomski studij (bachelor) / I ciklus studija 
Opći kriterij - postignuti uspjeh u srednjoškolskom obrazovanju.
Predmeti koji se boduju po pojedinačnim kriterijima su: bosanski/hrvatski/srpski jezik, psihologija.

       7.2.b PSIHOLOGIJA - Akademski diplomski studij (master) / II ciklus studija 
Rangiranje kandidata se vrši na osnovu prosječne ocjene koju su kandidati ostvarili u toku dodiplomskog studija, odnosno nakon završetka studija po predbolonjskim nastavnim planovima i programima.

       7.3.a SOCIOLOGIJA - Akademski dodiplomski studij (bachelor) / I ciklus studija 
Opći kriterij - postignuti uspjeh u srednjoškolskom obrazovanju.
Predmeti koji se boduju po pojedinačnim kriterijima su: bosanski/hrvatski/srpski jezik, sociologija.

      7.3.b  SOCIOLOGIJA - Akademski diplomski studij (master) / II ciklus studija 
Rangiranje kandidata se vrši na osnovu prosječne ocjene koju su kandidati ostvarili u toku dodiplomskog studija, odnosno nakon završetka studija po predbolonjskim nastavnim planovima i programima.

     7.4.a PEDAGOGIJA I SPECIJALNA PEDAGOGIJA - Akademski dodiplomski studij (bachelor) / I ciklus studija 
Opći kriterij - postignuti uspjeh u srednjoškolskom obrazovanju.

     7.4.b PEDAGOGIJA - Akademski diplomski studij (master) / II ciklus studija 
Rangiranje kandidata se vrši na osnovu prosječne ocjene koju su kandidati ostvarili u toku dodiplomskog studija, odnosno nakon završetka studija po predbolonjskim nastavnim planovima i programima.

     7.5.a RAZREDNA NASTAVA - Akademski dodiplomski studij (bachelor) / I ciklus studija 
Opći kriterij - postignuti uspjeh u srednjoškolskom obrazovanju.

     7.5.b RAZREDNA NASTAVA - Akademski diplomski studij (master) / II ciklus studija 
Rangiranje kandidata se vrši na osnovu prosječne ocjene koju su kandidati ostvarili u toku dodiplomskog studija, odnosno nakon završetka studija po predbolonjskim nastavnim planovima i programima.

     7.6.a. SPORT I ZDRAVLJE - Akademski dodiplomski studij (bachelor) / I ciklus studija 
Opći kriterij - postignuti uspjeh u srednjoškolskom obrazovanju.
Pojedinačni kriterij - Svi prijavljeni kandidati na konkursu moraju priložiti ljekarsko uvjerenje u svrhu polaganja prijemnog ispita i po osnovu prijemnog ispita koji se sastoji od provjere motoričkih znanja i sposobnosti.

     7.6.b SPORT I ZDRAVLJE - Akademski diplomski studij (master) / II ciklus studija
Rangiranje kandidata se vrši na osnovu prosječne ocjene koju su kandidati ostvarili u toku dodiplomskog studija, odnosno nakon završetka studija po predbolonjskim nastavnim planovima i programima.

     7.7.a PREDŠKOLSKI ODGOJ - Akademski dodiplomski studij (bachelor) / I ciklus studija - 
Opći kriterij - postignuti uspjeh u srednjoškolskom obrazovanju.

     7.7.b PREDŠKOLSKI ODGOJ - Akademski diplomski studij (master) / II ciklus studija 
Rangiranje kandidata se vrši na osnovu prosječne ocjene koju su kandidati ostvarili u toku dodiplomskog studija, odnosno nakon završetka studija po predbolonjskim nastavnim planovima i programima.

     7.8.a Stručni studij iz oblasti sporta (I ciklus studija)
Opći kriterij - postignuti uspjeh u srednjoškolskom obrazovanju.

    7.8.b Stručni studij iz oblasti sporta (II ciklus studija)
Rangiranje kandidata se vrši na osnovu prosječne ocjene koju su kandidati ostvarili u toku dodiplomskog studija, odnosno nakon završetka studija po predbolonjskim nastavnim planovima i programima.

8. PRAVNI FAKULTET

8.1. Akademski dodiplomski studij (bachelor) / I ciklus studija
Opći kriterij - postignuti uspjeh u srednjoškolskom obrazovanju. 
Predmeti koji se boduju po pojedinačnim kriterijima su: bosanski/hrvatski/srpski jezik i historija.

     8.2. 	Akademski diplomski studij (master) / II ciklus studija
Rangiranje kandidata se vrši na osnovu prosječne ocjene koju su kandidati ostvarili u toku dodiplomskog studija, odnosno nakon završetka studija po predbolonjskim nastavnim planovima i programima.

9. UNIVERZITETSKI STUDIJI

9.1.a. DIZAJN INTERIJERA - Akademski dodiplomski studij (bachelor) / I ciklus studija 
Opći kriterij - postignuti uspjeh u srednjoškolskom obrazovanju. 

9.1.b. DIZAJN INTERIJERA - Akademski diplomski studij (master) / II ciklus studija
Rangiranje kandidata se vrši na osnovu prosječne ocjene koju su kandidati ostvarili u toku dodiplomskog studija, odnosno nakon završetka studija po predbolonjskim nastavnim planovima i programima.
Pravo prijave imaju kandidati sa završenim odgovarajućim dodiplomskim studijem koji se vrednuje najmanje 240 ECTS bodova, te kandidati sa završenim četverogodišnjim studijem po predbolonjskom sistemu studiranja (uz mogućnost priznavanja predmeta i ECTS bodova, u slučaju podudarnosti plana i programa, te oslobađanja polaganja ispita). Pravo upisa imaju kandidati koji su završili studijski program srodan dodiplomskom studiju Dizajn interijera,  uz polaganje jednog ili više diferencijalnih ispita i pod uslovima koje utvrdi Naučno-nastavno vijeće studija.

9.2. KOZMETOLOGIJA - Akademski dodiplomski studij (bachelor) / I ciklus studija 
Opći kriterij - postignuti uspjeh u srednjoškolskom obrazovanju. 

9.3. LOGOPEDIJA – Akademski dodiplomski studij (bachelor) / I ciklus studija 
Opći kriterij - postignuti uspjeh u srednjoškolskom obrazovanju. 

9.4.a. POSLOVNA INFORMATIKA - Akademski dodiplomski studij (bachelor) / I ciklus studija
  Opći kriterij - postignuti uspjeh u srednjoškolskom obrazovanju. 
  Predmeti koji se boduju po pojedinačnim kriterijima su: matematika i informatika.

9.4. b. UMJETNA INTELIGENCIJA U POSLOVANJU - Akademski diplomski studij (master) / II ciklus studija 
Rangiranje kandidata se vrši na osnovu prosječne ocjene koju su kandidati ostvarili u toku dodiplomskog studija, odnosno nakon završetka studija po predbolonjskim nastavnim planovima i programima.
Pravo prijave na II ciklus studija imaju Bachelori Poslovne informatike sa minimalno ostvarenih 180 ECTS bodova. Svršeni studenti srodnih studijskih programa koji su završili I ciklus studija u trajanju od 3 godine sa ostvarenih 180 ECTS bodova također imaju pravo upisa na ovaj Studij uz obavezno polaganje preduslovnih predmeta po odluci Naučno-nastavnog vijeća studija.

9.5.a.  STUDIJ TURIZMA - Akademski dodiplomski studij (bachelor) / I ciklus studija 
	Opći kriterij - postignuti uspjeh u srednjoškolskom obrazovanju. 
Predmeti koji se boduju po pojedinačnim kriterijima su: bosanski/hrvatski/srpski jezik i jedan strani jezik.

9.5.b STUDIJ TURIZMA - Akademski diplomski studij (master) / II ciklus studija 
Rangiranje kandidata se vrši na osnovu prosječne ocjene koju su kandidati ostvarili u toku dodiplomskog studija, odnosno nakon završetka studija po predbolonjskim nastavnim planovima i programima.
Pravo prijave na II ciklus studija imaju Bachelori Studija turizma sa minimalno ostvarenih 180 ECTS bodova. Svršeni studenti srodnih studijskih programa koji su završili I ciklus studija u trajanju od 3 godine sa ostvarenih 180 ECTS bodova također imaju pravo upisa na ovaj Studij uz obavezno polaganje preduslovnih predmeta po odluci Naučno-nastavnog vijeća studija.

9.6 ZDRAVSTVENA NJEGA - Akademski dodiplomski studij (bachelor) / I ciklus studija 
Opći kriterij - postignuti uspjeh u srednjoškolskom obrazovanju 
Napomena: Pored gore navedenih uslova, za upis u statusu vanrednog studenta potrebna je i potvrda o uposlenju na poslovima pružanja zdravstvene njege u zdravstvenim ustanovama.  


9.7. Integrisani Univerzitetski studij - FARMACIJA 
Opći kriterij - postignuti uspjeh u srednjoškolskom obrazovanju. 

Član 9.
(1) Postupak za provođenje ove Odluke provode komisije koje imenuju naučno-nastavna vijeća fakulteta/univerzitetskih studija.
(2) Komisija je dužna obezbijediti tajnost ispitnog materijala i druge dokumentacije do okončanja prijemnog ispita.
(3) Nakon provedene provjere, komisija je dužna utvrditi rang-listu kandidata i istu istaći na oglasnoj ploči i web stranici fakulteta/univerzitetskog studija, nakon što ih verifikuje Naučno-nastavno vijeće fakulteta/univerzitetskog studija.
(4) Na objavljenu rang listu kandidati mogu uložiti pismeni prigovor Naučno-nastavnom vijeću fakulteta /univerzitetskog studija u roku od 3 dana od dana objavljivanja liste. U slučaju da na objavljenu listu ne bude prigovora, ista se smatra konačnom. Ukoliko na objavljenu rang listu pristignu prigovori kandidata, naučno-nastavna vijeća utvrđuju konačnu listu, koju objavljuju na web-stranici i oglasnoj ploči, sa naznakom rednog broja do kojeg su kandidati stekli pravo upisa.
Član 10.
(1) Studenti koji će se upisati u prvu godinu studija akademske 2026/2027. godine kao i studenti ostalih godina studija će plaćati troškove studija u skladu sa Odlukom Upravnog odbora Univerziteta koja će važiti za akademsku 2026/2027. godinu. 
(2) Detaljne informacije o mjestu i vremenu predaje dokumenata za upis, kao i druge relevantne informacije, bit će objavljene na oglasnim pločama i web stranicama fakulteta /univerzitetskih studija. 


                                        PREDSJEDAVAJUĆA SENATA
                                           UNIVERZITETA „DŽEMAL BIJEDIĆ“ U MOSTARU

                    __________________________________________
                                            prof. dr. Alena Huseinbegović, rektorica
                                                                                                    
Dostaviti:                                                                                    		
· Organizacionim jedinicama                    
· Voditeljima univerzitetskih studija   
· Referentu za odnose s javnošću        
· a/a                                                                  		            

